
Lingua kven 


Na Galipedia, a Wikipedia en galego. 


O kven é unha variedade do conxunto dialectal perápohjola do 
finlandés que falan en Noruega os kvens e que está recoñecido como 
lingua, por razóns políticas e históricas ÜI, minoritaria polo goberno 
noruegués desde o ano 2005 aplicándolle a parte II da Carta Europea 
das Linguas Rexionais ou Minoritarias o que é visto como 
insuficiente por organizacións defensoras do kven Estímase o 
número de falantes entre 2000 e 8000 malia todo pouca xente nova 
fálaa, considerándose unha lingua en perigo de extinción. O kven 
incorporou moitas palabras norueguesas e mantén formas arcaicas 
do finlandés. 

Zonas de poboamento kven 


Historia e distribución xeográfica 


Os primeiros testemuños escritos de asentamentos kven no norte do que hoxe é Noruega datan de 1520 pero 
a partir do comezo do século XVIII aumentaron o seu número, nun primeiro período ata 1820 
establecéronse comunidades agrícolas no oeste de Finmark e no norte de Troms, nun segundo período entre 
1820-1890 as comunidades, máis ligadas á minería e á pesca establecéronse no leste de Finmark, e o terceiro 
período foi de 1890 a 1930. Existen nese territorio inmigrantes finlandeses que emigraron con 
posterioridade pero xa non son considerados kven ^ 

No século XXI a maioría dos falantes de kven localízanse no nordeste de Noruega, nas localidades de 
Bugoynes, Neiden, Vestre Jakobselv,Vads 0 e Borselv. Hai uns poucos falantes de idade nos concellos de 
Nordreisa e Storfjord. 















Recoñecemento como lingua 


Tradicionalmente en noruegués denominábase ás falas finesas do seu territorio kvcensk sprák e era en orixe 
de carácter pexorativo esas falas carecían de forma escrita pero a mediados da década de 1970 o lingüista 
kven Terje Aronsen comezou o proceso de recuperación e revitalización das falas kven como unha 
modalidade propia, relacionada pero diferente do finlandés estándar^, que non se basea en ningún dialecto 
en particular senón que ten elementos de varios e mesmo regras gramaticais e léxico que non está presente 
en ningún dialecto, co nome de lingua kvena ( kváávin kielen), que ao primeiro atopou oposición pero que 
adoptou a revista Ruijan Kaiku e que acabou popularizándose entre os kvens e finalmente o goberno 
noruegués recoñeceu en 2005 o kven como unha lingua independente pero aínda así permanece nunha 
situación precaria Í 6 1. 

Status 


Desde 1860 o goberno noruegués intentou asimilar os kvens, 
prohibindo o uso da súa lingua nas escolas e na administración, e 
norueguizando os seus nomes e topónimos. A partir de 1969 
permitiuse o ensino voluntario do finlandés, e nese marco comezou a 
se ensinar dentro da materia tamén a variedade kven no ensino 
primario, situación que se mantivo despois do recoñecemento do 
kven como lingua diferenciada. Desde o curso 2006 pódese estudar a 
lingua e cultura kven na Universidade de Tromsoe para a súa 
utilización polos alumnos Eira Sóderholm escribiu a primeira 
gramática A Asociación Kven de Noruega (Ruijan Kveeniliitto) é 
moi activa na reivindicación e promoción do kven, e organiza cursos 
para adultos nos seus centros locais. Logo do seu recoñecemento oficial en 2005 estableceuse o Instituto 
Kven aínda que non estivo totalmente operativo ata 2007, e que é un centro nacional para a lingua e cultura 
Kven que ten a súa sede en Borselv. Forman parte do Instituto o Consello da Lingua Kven, un órgano 
consultivo formado por lingüistas encargado de formular un estándar para o kven que ten que refrendar a 
Asemblea da Lingua Kven no que están representados os falantes. 

Media 



Instituto Kven 


Ruijan Kaiku é unha publicación que se edita desde 1995 dirixida á comunidade kven, a metade de cada 
número é en noruegués, un cuarto en finlandés e o outro cuarto en kven. Ao primeiro tiña carácter quincenal 
pero por problemas financeiros agora é mensual, de formato tabloide cada número conta con oito páxinas e 
tiña 530 subscritores en 2012. Existe un programa semanal de 12 minutos de radio na NRK en finlandés que 
inclúe irregularmente contido en kven. Tamén existe un anuario con artigos académicos, Arina. 

Literatura 


Hai unha rica literatura tradicional oral, que consiste en poesía popular, contos, lendas, cancións, ademais de 
aparecer en xornais, revistas e traballos etnográficos. A partir da década de 1980 aparecen antoloxías 
publicadas por autores kven, en 1987 Olav Beddari Niin saapi sanoa con textos tradicionais, en 1994 
Reidun Mellem Ei hiva totta: Ei sam- ling kventekstar con textos de diversos autores, e en 1995 Ruijan 
laulukirja onde Bjornar Seppola e Terje Aho recollen psalmos e cancións tradicionais pero é Alf Nilsen- 
Borsskog o que puxo os alicerces da literatura kven ao publicar en 2004 a novela Kuosuvaaran Takana, 
















escrita algúns anos antes, unha historia épica kven situada na Segunda Guerra Mundial, seguíronlle Aittiruto 
e Rauha (2011) e os libros de poesía Muistoin maila (2008), Álá unheeta minnuu (2010), Poiminttoi (2010) 
e Korrui tien varrela (2010). No ano 2011 Agnes Eriksen publicou os dous primeiros libros infantís en kven. 


Fonoloxía 

A fonoloxía do kven é practicamente a mesma do finlandés pero mentres o finlandés estándar substituíu /5/ 
por /d/, o kven mantívoo. 

Vogais 

O kven conta con 16 vogais: 



Anterior 

Posterior 


Non redondeada 

Redondeada 

Nonredondeada 

Redondeada 

Pechada 

i i: 

yy: 


u u: 

Media 

e e: 

0 0: 


0 0 : 

Case aberta 

ae ae: 




Aberta 



a a: 



Na escrita, a vogal longa indícase dobrando a letra, e.g. <yy> /y:/ and <oo> / 0 :/. Os grafemas que 
representan / 0 /, /ae/ e /a/ son <o>, <á> e <a>, respectivamente. 

Consoantes 

O kven conta con 14 consoantes presentes no seu léxico patrimonial, e catro máis que só aparecen en 
préstamos: 



Bilabial 

Labiodental Dental Alveolar 

Postalveolar Palatal Velar Glotal 

Nasal 

m 



n 



n 


Oclusiva 

xorda 

P 



t 



k 


sonora 

b 



d 



g 


Fricativa 

vibrai 

xorda 


f 


s 

J 



h 

sonora 



3 






íte 




r 





Aproximante 


o 


1 


j 




/b, d, g, J/ só se atopan en préstamos. 

/U/ e /J/ represéntanse na escrita como <v> e <s>, respectivamente. 

/S/ represéntase na escrita como <S> ou <d>. 

/q/ represéntase na escrita como <n> se segue /k/, e <ng> se é xeminada, p.e. <nk> /qk/ e <ng> /q : / 






A xeminación indícase na escrita dobrando a letra, p.e. <mm> para /m: / e <11> para /1: / 

Véxase tamén 


Ligazóns externas 

■ Kainun institutti (http://www.kvenskinstitutt.no/) 

■ Ruijan Kaiku (http://www.ruijan-kaiku.no), publicación mensual da comunidade kven, en 
noruegués, kven e finlandés 

■ Ruijan Kveeniliitto (http://kvener.no/), asociación kven 

■ Lingua kven en finsk.no (https://web.archive.Org/web/20130603032702/http://www.finsk.no/7id 
=165) 

■ Base de datos dos topónimos en kven (http://www.kvenskestedsnavn.no/) 

